ભાદરવા સુદ એકમથી ભાદરવા સુદ નોમ સુધી રામદેવપીરનું વ્રત-ઉપવાસ કરવામાં આવે છે. નોમે રામદેવપીરના નેજા ચઢાવવામાં આવે છે. શ્રદ્ધાના પ્રતીક સમા રામાપીર પોતાના ભક્તસમા રામાપીર પોતાના ભક્તજનોની પીડાનું શમન કરે છે. અકલ્પ્ય ભય દૂર કરે છે. શત્રુઓનું નિકંદન કરે છે. એટલે કે આ નવ દિવસ સુધી રામદેવ નવરાત્રિ સમગ્ર ગુજરાત અને રાજસ્થાનની પ્રજા દેશમાં ગમે ત્યાં રહેતી હશે, તેઓ આ મહોત્સવ ઉજવે છે. ભક્તોના અસંખ્ય ઘસારાને કારણે રામદેવરામાં શ્રાવણ સુદ-૧૫ થી શરૂ થઈ જાય છે. વિ.સં. ૧૪૬૧માં રામદેવપીર પોકરણમાં પ્રગટ થયા અને ૫૪ વર્ષની ઉંમરે વિ.સં. ૧૫૧૫ની સાલ, ભાદરવા સુદ-૧૧ને ગુરુવારના દિવસે રણુંજા (રામદેવરા)માં રામાસરોવરની પાળે સમાધિ લઈને નિજધામ પધાર્યા તે બાબતની જાણ બધાને છે.